सांची मध्यप्रदेश का एक छोटा सा गांव हैं जो रायसेन जिले में स्थित है. अपने स्तूपों के लिए प्रसिद्ध सांची में कई बौद्ध स्मारक मौजूद हैं. ईसा पूर्व तीसरी सदी से बारहवीं सदी के दौरान बने स्तूप, मठों, मंदिरों और स्तंभों के लिए जाना जाता है. यह बौद्धों का एक महत्वपूर्ण तीर्थ स्थल है. ये स्तूप तोरणों से घिरे हैं जिनमें से प्रत्येक प्यार, शांति, विश्वास और साहस का परिचायक है. स्तूप के द्वार की मेहराब पर भगवान बुद्ध का जीवन चरित्र खुदा हुआ है. यूनेस्को ने इसे विश्व धरोहर में शामिल किया है.